TARYBOS REGLAMENTAS (EB) Nr. 362/2008
2008 m. balandžio 14 d.
įgyvendinantis Europos Parlamento ir Tarybos reglamento (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) nuostatas dėl 2009 m. šalutinių tikslinių kintamųjų, susijusių su materialiniais nepritekliais, sąrašo
(Tekstas svarbus EEE)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 2003 m. birželio 16 d. Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) (1), ypač į jo 15 straipsnio 2 dalies f punktą,
kadangi:
(1)
Reglamentu (EB) Nr. 1177/2003 sukurta bendra sistemingo Bendrijos statistikos apie pajamas ir gyvenimo sąlygas rengimo sistema, apimanti palyginamus ir savalaikius skerspjūvio bei išilginio pjūvio duomenis apie pajamas ir skurdo bei socialinės atskirties lygį ir sudėtį nacionaliniu ir Europos Sąjungos lygiais.
(2)
Remiantis Reglamento (EB) Nr. 1177/2003 15 straipsnio 2 dalies f punktu, įgyvendinimo priemonės yra būtinos šalutinių tikslinių sričių ir kintamųjų, kurie kiekvienais metais įtraukiami į ES-SPGS skerspjūvio komponentą, sąrašui sudaryti. Turėtų būti sudarytas į materialinių nepriteklių modulį įtrauktų 2009 m. šalutinių tikslinių kintamųjų sąrašas. Be to, kartu turėtų būti pateikti kintamųjų kodai ir apibrėžimai.
(3)
Statistikos programos komitetas nepareiškė palankios nuomonės. Todėl tokiu atveju pagal Reglamento (EB) Nr. 1177/2003 14 straipsnio 2 dalyje nustatytą procedūrą Komisija nedelsdama turi pateikti Tarybai pasiūlymą dėl priemonių, kurių turi būti imtasi, ir informuoja Europos Parlamentą,
PRIĖMĖ ŠĮ REGLAMENTĄ:
1 straipsnis
Šalutinių tikslinių kintamųjų, kintamųjų kodų ir 2009 m. materialinių nepriteklių modulio apibrėžimų, kurie turi būti įtraukti į Bendrijos statistikos apie pajamas ir gyvenimo sąlygas (ES-SPGS) skerspjūvio komponentą, sąrašas pateikiamas priede.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2008 m. balandžio 14 d.